b'\n_START_ARTICLE_\nUt\xc3\xb8ya\n_START_PARAGRAPH_\nUt\xc3\xb8ya (fonetski:\xca\x8at\xc5\x93j\xc9\x91) je otok u Norve\xc5\xa1koj smje\xc5\xa1ten u Tyrifjordenu u op\xc4\x87ini Hole, u okrugu Buskerud. Otok je nenaseljen a prostire se na 0.106 km\xc2\xb2._NEWLINE_Otok je u vlasni\xc5\xa1tvu Saveza socijaldemokratske mlade\xc5\xbei (Arbeidernes ungdomsfylking, AUF), omladinskog ogranka vladaju\xc4\x87e Laburisti\xc4\x8dke stranke u Norve\xc5\xa1koj, koji na njemu odr\xc5\xbeava ljetne kampove. Organizacija ga je godine 1950. stekla na poklon od Oslo og Omegn faglige samorganisasjonen (Konfederacija sindikata Osla). Otokom upravlja komercijalno poduze\xc4\x87e Ut\xc3\xb8ya AS. koje ga ponekad iznajmljuje za razne doga\xc4\x91aje._NEWLINE_23. srpnja 2011. je, neposredno nakon bomba\xc5\xa1kog napada na sredi\xc5\xa1te Osla, na otok do\xc5\xa1la osoba u policijskoj uniformi i, prema izjavama svjedoka, po\xc4\x8dela pucati iz vatrenog oru\xc5\xbeja na sudionike kampa kojih je bilo oko 600. U napadu koji je trajao dva sata je poginulo najmanje 76 osobe, uglavnom adolescenata. Napad, za koji policija sumnji\xc4\x8di 32-godi\xc5\xa1njeg poduzetnika po imenu Anders Behring Breivik, predstavlja najve\xc4\x87i napad pojedina\xc4\x8dne osobe vatrenim oru\xc5\xbejem po broju \xc5\xbertava u povijesti.'